Rozhodnutie Komisie
z 20. decembra 1999,
ktorým sa mení a dopĺňa rozhodnutie 1999/120/ES, ktorým sa navrhujú predbežné zoznamy podnikov tretích krajín, z ktorých sú členské štáty oprávnené dovážať zvieracie črevá
(oznámené pod číslom dokumentu C(1999) 4697)
(Text s významom pre EHP)
(2000/80/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach pre vypracovanie, na dočasné obdobie, predbežných zoznamov podnikov tretích krajín, z ktorých sú členské štáty oprávnené dovážať niektoré výrobky živočíšneho pôvodu, rybie produkty, alebo živé lastúrniky [1] naposledy zmeneného a doplneného rozhodnutím 98/603/ES [2], najmä na jeho článok 2 ods. 4,
keďže:
(1) predbežné zoznamy podnikov tretích krajín, ktoré vyrábajú zvieracie črevá boli zostavené v rozhodnutí Komisie 1999/120/ES [3];
(2) Bangladéš, Mexiko, Nikaragua a Panama predložili ich zoznamy podnikov vyrábajúcich zvieracie črevá príslušným orgánom, ktoré uznali, že podniky sú v súlade s pravidlami spoločenstva;
(3) pre Bangladéš, Mexiko, Nikaraguu a Panamu sa preto musia zostaviť predbežné zoznamy podnikov vyrábajúcich zvieracie črevá; rozhodnutie 1999/120/ES je preto vhodné zmeniť a doplniť;
(4) opatrenia tohto rozhodnutia sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
1. V názve rozhodnutia 1999/120/ES sa výrazy "žalúdky a mechúre" vkladajú na koniec.
2. V článku 1, prvý a druhý odsek sa za výraz "zvieracie črevá" vkladá "žalúdky a mechúre".
Článok 2
Text prílohy tohto rozhodnutia sa pridáva k prílohe rozhodnutia 1999/120/ES.
Článok 3
Toto rozhodnutie sa bude uplatňovať od 15. decembra 1999.
Článok 4
Toto rozhodnutie je adresované členským štátom.
V Bruseli 20. decembra 1999